stanford-oval/wikipedia huggingface dataset:
เจ้าชายเฟรเดอริกแห่งเนเธอร์แลนด์
เสกสมรส

พระองค์ทรงเษกสมรสกับ เจ้าหญิงลูอีสแห่งปรัสเซีย (1808–1870) ณ กรุงเบอร์ลิน โดยทรงมีพระบุตร ดังนี้
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์
เจ้าชายเฟรเดอริก
เจ้าชายวิลเลิม
เจ้าหญิงมารีแห่งเนเธอร์แลนด์
| ด ค กเจ้าชายแห่งเนเธอร์แลนด์ |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์
รุ่นที่ 1:  พระเจ้าวิลเลิมที่ 2  เจ้าชายเฟรเดอริก 
รุ่นที่ 2:  พระเจ้าวิลเลิมที่ 3  เจ้าชายอเล็กซานเดอร์  เจ้าชายเฮนรีแห่งเนเธอร์แลนด์  เจ้าชายเออร์เนต แคชเมียร์แห่งเนเธอร์แลนด์  เจ้าชายเฟรเดอริก นิโกลัส  เจ้าชายวิลเลิม 
รุ่นที่ 3:  เจ้าชายวิลเลิม เจ้าชายแห่งออเรนจ์  เจ้าชายเมาริทส์  เจ้าชายอเล็กซานเดอร์ เจ้าชายแห่งออเรนจ์  เจ้าชายเฮนดริก พระราชสวามี 1 
รุ่นที่ 4:  เจ้าชายแบร์นฮาร์ด พระราชสวามี 1 
รุ่นที่ 5:  เจ้าชายเคลาส์ พระราชสวามี 1 
รุ่นที่ 6:  สมเด็จพระราชาธิบดีวิลเลิม-อเล็กซานเดอร์  เจ้าชายฟริโซ  เจ้าชายคอนสตันติน  เจ้าชายเมาริทส์  เจ้าชายแบร์นาร์ด  เจ้าชายปีเตอร์-คริสเตียน  เจ้าชายฟลอริส 
1 ไม่ใช่เจ้าชายแห่งเนเธอร์แลนด์โดยประสูติ
ฝ่าปฏิบัติการสะท้านโลก 2

| ฝ่าปฏิบัติการสะท้านโลก 2 |
| --- | --- |
กำกับ: จอห์น วู
บทภาพยนตร์: โรเบิร์ต ทาวน์
เนื้อเรื่อง: โรนัลด์ ดี. มัวร์ แบรนนอน บรากา
สร้างจาก: Mission Impossible โดย บรูซ เกลเลอร์
อำนวยการสร้าง: ทอม ครูซ พอลลา วากเนอร์
นักแสดงนำ: ทอม ครูซ ดูเกรย์ สก็อต แธนดี นิวตัน แอนโทนี ฮ็อปกินส์ วิง เรมส์
กำกับภาพ: เจฟฟรีย์ แอล. คิมบอล
ตัดต่อ: คริสเตียน วากเนอร์ สตีเฟน เคมเปอร์ สจ๊วต แบร์ด โทนี คิกโคน
ดนตรีประกอบ: ฮันส์ ซิมเมอร์ ลาโล ชิฟริน (ธีม)
บริษัทผู้สร้าง: Cruise/Wagner Productions Munich Film Partners & Company MI2 Productions  
ผู้จัดจำหน่าย: Paramount Pictures
วันฉาย: 24 พฤษภาคม 2000
ความยาว: 123 นาที
ประเทศ: สหรัฐอเมริกา ออสเตรเลีย
ภาษา: อังกฤษ
ทุนสร้าง: 125 ล้านดอลลาร์สหรัฐ
ทำเงิน: 546.4 ล้านดอลลาร์สหรัฐ
ก่อนหน้านี้: ฝ่าปฏิบัติการสะท้านโลก
ต่อจากนี้: เอ็ม ไอ ทรี: มิชชั่นอิมพอสซิเบิ้ล
ข้อมูลจาก IMDb
ข้อมูลจากสยามโซน
ฝ่าปฏิบัติการสะท้านโลก 2 (อังกฤษ: Mission: Impossible II) เป็นภาพยนตร์โลดโผน/สายลับลำดับที่ 2 ในชุด มิชชั่น:อิมพอสซิเบิ้ล กำกับโดยจอห์น วู เขียนบทโดยโรเบิร์ต ทาวน์ นำแสดงโดยทอม ครูซ, ดูเกรย์ สก็อต, วิง เรมส์และแอนโทนี ฮ็อปกินส์ เข้าฉายเมื่อปี ค.ศ. 2000
เรื่องย่อ

อีธาน ฮันต์ถูกตามตัวหลังหน่วย IMF พบว่ามีคนใช้ตัวตนของเขาทำภารกิจปกป้องดร. เนโครวิตช์ ในการเดินทางมาสหรัฐอเมริกา แต่ดร. เนโครวิตช์กลับเสียชีวิตในเหตุเครื่องบินตก ดร. เนโครวิตช์เป็นนักชีวเคมีผู้สร้างไวรัสคิเมียราและยารักษาบิลเลโรฟอนให้บริษัทไบโอไซต์ ซึ่งไวรัสและยารักษาหายไป IMF เชื่อว่าคนที่เอาไปคือฌอน แอมโบรส อดีตสายลับ IMF ฮันต์จึงได้รับภารกิจให้ไปตามไวรัสและยารักษาคืนมาโดยเลือกสมาชิกได้เอง 2 คน แต่คนที่ 3 ต้องเป็นไนยาห์ นอร์ดอฟ-ฮอล นักโจรกรรมมืออาชีพที่เข้าถึงตัวแอมโบรสได้เพราะสองคนนี้เคยคบหากันมาก่อน
หลังพบกับไนยาห์ ฮันต์เดินทางไปที่ซิดนีย์เพื่อพบกับลูกทีม 2 คนคือลูเทอร์ สติกเคลและบิลลี แบร์ด ฮันต์ สติกเคลและแบร์ดวางแผนลอบเข้าไปในบริษัทไบโอไซต์ ส่วนไนยาห์เข้าหาแอมโบรสเพื่อเก็บข้อมูลเกี่ยวกับไวรัส ที่งานแข่งม้า แอมโบรสนัดพบกับจอห์น ซี. แมคคอย ประธานบริหารบริษัทไบโอไซต์และใช้วิดีโอผู้ติดเชื้อคิเมียราเพื่อรีดทรัพย์ ไนยาห์แอบส่งวิดีโอให้ฮันต์ก่อนจะคืนให้แอมโบรส เมื่อฮันต์ตรวจสอบวิดีโอ เขาพบว่าไวรัสคิเมียราจะมีระยะฟักตัว 20 ชั่วโมง ก่อนจะทำลายเซลล์เม็ดเลือดแดงของผู้ติดเชื้อจนผู้ติดเชื้อเสียชีวิต ยารักษาบิลเลโรฟอนสามารถรักษาผู้ติดเชื้อได้แต่ต้องภายในเวลา 20 ชั่วโมง
ทีมของฮันต์ลักพาตัวแมคคอยและพบว่าดร. เนโครวิตช์ฉีดไวรัสเข้าตัวเอง และพายารักษาแยกไปต่างหาก เมื่อดร. เนโครวิตช์เสียชีวิต แอมโบรสจึงมีเพียงยารักษา แอมโบรสจึงบังคับให้แมคคอยขายไวรัสให้ในราคา 37 ล้านปอนด์เพื่อแลกกับตัวอย่างยารักษา ฮันต์บุกเข้าไปในห้องปฏิบัติการของไบโอไซต์เพื่อทำลายไวรัสทั้งหมด โดยมีแอมโบรสและลูกน้องตามมาขัดขวาง ฮันต์ทำลายไวรัสจนเหลือหลอดสุดท้าย แอมโบรสจึงบังคับให้ไนยาห์นำไวรัสหลอดสุดท้ายมาให้ แต่ไนยาห์กลับฉีดไวรัสเข้าตัวเอง ฮันต์สัญญากับไนยาห์ว่าจะนำยารักษามาให้ภายใน 20 ชั่วโมง ก่อนจะหลบหนีไป
แอมโบรสพาตัวไนยาห์ไปทิ้งไว้กลางฝูงชนในซิดนีย์เพื่อให้ไวรัสระบาด และนัดพบกับแมคคอยเพื่อให้เขาปล่อยหุ้นใหญ่ แผนของแอมโบรสคือเมื่อเขาได้เป็นผู้ถือหุ้นใหญ่และไวรัสคิเมียราระบาด เขาจะขายยารักษาบิลเลโรฟอนในราคาสูง ฮันต์บุกเข้าไปในที่นัดพบและขโมยยารักษาออกมาได้ โดยมีลูกน้องของแอมโบรสตามมา สติกเตลและแบร์ดพบไนยาห์ที่หน้าผาซึ่งเธอตั้งใจจะใช้ฆ่าตัวตายก่อนไวรัสระบาดและพาตัวเธอไปหาฮันต์ ส่วนฮันต์และแอมโบรสสู้กันตัวต่อตัวก่อนที่แอมโบรสถูกฮันต์ยิงจนเสียชีวิต สติกเคลฉีดยารักษาให้ไนยาห์ทันเวลา หลังเสร็จภารกิจ IMF ได้ล้างประวัติอาชญากรรมของไนยาห์ทั้งหมด ฮันต์และไนยาห์ใช้เวลาพักผ่อนด้วยกันในซิดนีย์
นักแสดง

ทอม ครูซ รับบท อีธาน ฮันต์
ดูเกรย์ สก็อต รับบท ฌอน แอมโบรส
แธนดี นิวตัน รับบท ไนยาห์ นอร์ดอฟ-ฮอล
วิง เรมส์ รับบท ลูเทอร์ สติกเคล
แอนโทนี ฮ็อปกินส์ รับบท ผู้บัญชาการสวอนเบ็ค
ริชาร์ด ร็อกซ์เบิร์ก รับบท ฮิว สแตมป์
แบรนดอน กลีสัน รับบท จอห์น ซี. แมคคอย
ราเด เชอร์เบดเซีย รับบท ดร. เนโครวิตช์
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ฝ่าปฏิบัติการสะท้านโลก 2
ฝ่าปฏิบัติการสะท้านโลก 2 ที่อินเทอร์เน็ตมูวีเดตาเบส
ฝ่าปฏิบัติการสะท้านโลก 2 ที่สยามโซน
แกร์ท ฟ็อน รุนท์ชเต็ท

| แกร์ท ฟ็อน รุนท์ชเต็ท |
| --- | --- |
ฟ็อน รุนท์ชเต็ทในปีค.ศ. 1932
เกิด: 12 ธันวาคม ค.ศ. 1875(1875-12-12) มิวนิก จักรวรรดิเยอรมัน
เสียชีวิต: 2 กุมภาพันธ์ ค.ศ. 1953(1953-02-02) (77 ปี) ฮันโนเฟอร์ เยอรมนีตะวันตก
รับใช้:  เยอรมนี   เยอรมนี  ไรช์เยอรมัน
แผนก/สังกัด: กองทัพบก
ประจำการ: ค.ศ. 1892-1945
ชั้นยศ:  จอมพล
การยุทธ์: สงครามโลกครั้งที่หนึ่ง สงครามโลกครั้งที่สอง
บำเหน็จ: ปูร์เลอเมริต กางเขนอัศวินประดับใบโอ๊กและดาบ กางเขนเหล็กชั้น 1
ลายมือชื่อ: 
คาร์ล รูด็อล์ฟ แกร์ท ฟ็อน รุนท์ชเต็ท (เยอรมัน: Karl Rudolf Gerd von Rundstedt) เป็นจอมพลเยอรมันในช่วงสงครามโลกครั้งที่สอง
สงครามโลกครั้งที่สอง

เมื่อสงครามโลกครั้งที่สองเริ่มต้นขึ้น เขาถูกเรียกตัวกลับมารับราชการทหารอีกครั้งหนึ่ง เพื่อนำกลุ่มทัพใต้ระหว่างการรุกรานโปแลนด์ และในระหว่างการรบในฝรั่งเศส เขาได้บัญชาการกองพลยานเกราะ 7 หน่วย กองพลทหารราบยานยนต์ 3 หน่วย และกองพลทหารราบ 35 หน่วย
แกร์ท ฟ็อน รุนท์ชเต็ทได้รับการแต่งตั้งให้เป็นจอมพลเมื่อวันที่ 19 กรกฎาคม ค.ศ. 1940 และมีส่วนในการวางแผนปฏิบัติการสิงโตทะเล เมื่อแผนการบุกดังกล่าวถูกเลื่อนเวลาออกไป เขาจึงเป็นผู้บัญชาการกองกำลังยึดครองและได้รับมอบหมายให้สร้างแนวป้องกันทางทะเลตามชายฝั่งของเนเธอร์แลนด์ เบลเยียม และฝรั่งเศส
สงครามโลกครั้งที่สอง > ปฏิบัติการบาร์บารอสซา

ดูเพิ่ม: ปฏิบัติการบาร์บารอสซา และ แนวรบด้านตะวันออก (สงครามโลกครั้งที่สอง)
ระหว่างปฏิบัติการบาร์บารอสซา ตั้งแต่เดือนมิถุนายน 1941 เขาได้เป็นผู้บัญชาการกลุ่มทัพใต้ ซึ่งประกอบด้วยกองพลทหารราบ 52 หน่วย และกองพลพันท์เซอร์ 5 หน่วย บุกเข้าไปในสหภาพโซเวียต เมื่อถึงเดือนกันยายน กลุ่มทัพใต้สามารถยึดเคียฟ ในปฏิบัติการโอบล้อมสองครั้ง ทำให้สตาลินจำเป็นต้องละทิ้งเมืองไว้ กองทัพเยอรมันอ้างว่าตนสามารถจับเชลยศึกชาวโซเวียตได้กว่า 665,000 นาย หลังจากนั้น จึงเป็นผู้บัญชาการการโจมตีคาร์คอฟและรอสตอฟในเวลาต่อมา เขามีความเห็นคัดค้านการเดินหน้ารุกรานสหภาพโซเวียตต่อไปในฤดูหนาวและแนะนำให้ฮิตเลอร์สั่งหยุดการโจมตีไว้ก่อน แต่ข้อเสนอของเขาไม่ได้รับความเห็นชอบ
ในเดือนพฤศจิกายน 1941 เขาเกิดอาการกล้ามเนื้อหัวใจขาดเลือด แต่เขาปฏิเสธที่จะได้รับการรักษาพยาบาล และยืนยันที่จะบัญชาการรบต่อไป หลังจากตีได้รอสตอฟ เมื่อวันที่ 21 พฤศจิกายน แล้ว แต่กองทัพเยอรมันถูกตีโต้กลับมา เขาจึงสั่งการให้กองทัพบางส่วนล่าถอย ฮิตเลอร์โกรธมาก จึงให้จอมพลวัลเทอร์ ฟ็อน ไรเชอเนา เป็นผู้บัญชาการกลุ่มทัพใต้แทนที่รุนท์ชเต็ท
สงครามโลกครั้งที่สอง > แนวรบด้านตะวันตก

ดูเพิ่ม: แนวรบด้านตะวันตก (สงครามโลกครั้งที่สอง)
ฮิตเลอร์เรียกตัวจอมพลรุนท์ชเต็ท กลับเข้ารับตำแหน่งผู้บัญชาการใหญ่เขตตะวันตก ในเดือนมีนาคม 1942 แต่การทำงานของเขาล่าช้า จนกระทั่งถึงฤดูใบไม้ผลิ 1943 ก็ยังแทบไม่มีการสร้างป้อมปราการใดตามแนวชายฝั่งมหาสมุทรแอตแลนติกเลย จนเมื่อแอร์วีน ร็อมเมิล ได้รับมอบหมายมาอยู่ใต้บังคับบัญชาของเขา จึงค่อยได้เห็นความคืบหน้าการก่อสร้างบ้าง
ส่วนแผนการป้องกันทางทะเล เขาเห็นว่า ควรจะมีการจัดวางกำลังยานเกราะอยู่ในแนวหลัง เพื่อที่จะได้สั่งโจมตีพื้นที่ที่กองกำลังฝ่ายสัมพันธมิตรยกพลขึ้นบกมา แต่จอมพลรอมเมลไม่เห็นด้วยกับแนวความคิดดังกล่าว เขาเห็นว่า ควรจะจัดวางกำลังยานเกราะใกล้กับแนวชายฝั่ง โดยอยู่นอกวิถีของปืนใหญ่ฝ่ายสัมพันธมิตร ส่วนทางด้านฟ็อน รุนท์ชเต็ทถูกชักจูงให้เชื่อว่า การยกพลขึ้นบกตามแนวชายฝั่งทางด้านตะวันตกของฝรั่งเศสจะไม่เกิดขึ้น และควรจะมีการวางกำลังยานเกราะเพียงเล็กน้อยไว้ที่นั้น ทำให้มีกองกำลังยานเกราะเพียงสองกองพลป้องกันเขตนอร์ม็องดี ซึ่งก่อให้เกิดความสูญเสียมหาศาลเมื่อการโจมตีของฝ่ายสัมพันธมิตรมาถึง
หลังจากการยกพลขึ้นบกในนอร์ม็องดี เมื่อเดือนมิถุนายน 1944 เขาได้กระตุ้นให้ฮิตเลอร์เจรจาสันติภาพกับฝ่ายสัมพันธมิตร แต่เมื่อเขาถูกปฏิเสธ ว่ากันว่า เขาได้ระเบิดออกมาว่า "สงบศึกซะ ไอ้โง่" ฮิตเลอร์ได้ปลดเขาออก และแทนที่โดยจอมพลกึนเทอร์ ฟ็อน คลูเกอ
กลางเดือนสิงหาคม 1944 เขาได้รับตำแหน่งผู้บัญชาการใหญ่เขตตะวันตกอีกครั้งหนึ่ง เขาได้รวบรวมกองกำลังเพื่อต่อกรกับปฏิบัติการมาร์เก็ตการ์เดนอย่างรวดเร็ว และได้รับชัยชนะ เขาถูกปลดออกจากกองบัญชาการอีกครั้งหนึ่งในเดือนมีนาคม ค.ศ. 1945 เนื่องจากเขาบอกกับเคย์เทลว่า ฮิตเลอร์ควรจะเจรจาสันติภาพกับฝ่ายสัมพันธมิตร ดีกว่าสู้รบในสงครามอันสิ้นหวังนี้
หลังสงคราม

ในวันที่ 1 พฤษภาคม ค.ศ. 1945 เขาถูกกองพลทหารราบที่ 36 แห่งสหรัฐจับกุม ระหว่างการถูกควบคุมตัว เขาประสบกับภาวะหัวใจขาดเลือดอีกครั้งหนึ่ง และได้ถูกนำตัวไปพิจารณาคดีที่เกาะอังกฤษ รัฐบาลอังกฤษแจ้งข้อกล่าวหาเขาในฐานะอาชญากรสงคราม อย่างไรก็ตาม เนื่องจากสุขภาพอันย่ำแย่ของเขา เขาจึงถูกปล่อยตัวโดยไม่มีการพิจารณาคดีใน ค.ศ. 1948 และอาศัยอยู่ในฮันโนเฟอร์จนกระทั่งเสียชีวิต
ยศทหาร

มีนาคม 1892 : นักเรียนทำการนายร้อย (Fähnrich)
กรกฎาคม 1893 : ร้อยตรี (Leutnant)
ตุลาคม 1901 : ร้อยโท (Oberleutnant)
มีนาคม 1909 : ร้อยเอก (Hauptman)
พฤศจิกายน 1914 : พันตรี (Major)
ตุลาคม 1920 : พันโท (Oberstleutnant)
มีนาคม 1923 : พันเอก (Oberst)
พฤศจิกายน 1927 : พลตรี (Generalmajor)
มีนาคม 1929: พลโท (Generalleutnant)
ตุลาคม 1932: พลเอกทหารราบ (General der Infanterie)
มีนาคม 1938: พลเอกอาวุโส (Generaloberst)
กรกฎาคม 1940: จอมพล (Generalfeldmarschall)
แก๊งสามช่า

แก๊งสามช่า เป็นกลุ่มบุคคลกลุ่มหนึ่งในวงการตลกไทย ประกอบด้วย หม่ำ จ๊กมก , เท่ง เถิดเทิง และ โหน่ง ชะชะช่า ทำหน้าที่เป็นตลกประจำรายการเกมโชว์ชื่อดังอย่าง ชิงร้อยชิงล้าน และเป็นสัญลักษณ์สำคัญของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) สมาชิกแก๊งสามช่าแต่ละคนมีบุคลิกลักษณะแตกต่างออกกันไปเพื่อให้เข้าถึงฐานคนดูในทุกเพศทุกวัย และทุก ๆ สัปดาห์จะประชุมกันหนึ่งครั้งเป็นอย่างน้อย เพื่อวางมุกตลกและแนวเรื่องในการแสดง
ประวัติ

การรวมตัวของแก๊งสามช่า เริ่มต้นขึ้นครั้งแรกเมื่อวันที่ 4 มีนาคม พ.ศ. 2541 ซึ่งเป็นการออกอากาศครั้งแรกของรายการ ชิงร้อยชิงล้าน ชะชะช่า โดยแก๊งสามช่านั้น แรกสุดประกอบด้วย หม่ำ จ๊กมก , เท่ง เถิดเทิง และ หนู คลองเตย และในวันที่ 25 มีนาคม พ.ศ. 2541 หนู คลองเตย ไม่ได้ปรากฏตัวในรายการชิงร้อยชิงล้าน เนื่องจากปัญหาส่วนตัว เช่น ความไม่ตรงต่อเวลา รวมถึงข่าวยาเสพติด ส่งผลทำให้แก๊งสามช่ามีสมาชิกเหลือ 2 คน คือ หม่ำ และ เท่ง ในระยะหนึ่ง และพอในวันที่ 8 กันยายน พ.ศ. 2542 โหน่ง ชะชะช่า ได้มาเป็นสมาชิกใหม่ของแก๊งสามช่า จากเดิมที่เป็นนักแสดงสมทบ หรือในบางเทปมารับหน้าที่แทน 1 ในสมาชิกแก๊งสามช่าที่ติดภารกิจ ไม่สามารถรับหน้าที่ได้ โดยจะรับหน้าที่แทนเท่ง เถิดเทิงเป็นส่วนใหญ่
การรวมตัวของแก๊งสามช่านี้เป็นแนวความคิดของ พาณิชย์ สดสี ผู้ช่วยประธานกรรมการบริหาร บริษัท เวิร์คพอยท์ เอนเตอร์เทนเมนต์ จำกัด (มหาชน) ฝ่ายผลิต ที่ว่า " รายการบันเทิงดีต้องมีทีมตลกเก่ง " อย่างไรก็ดี ก่อนหน้านั้นเวิร์คพอยท์ได้ หม่ำ จ๊กมก มาเป็นนักแสดงตลกประจำรายการชิงร้อยชิงล้านมาแล้ว 6 - 7 ปี และได้รับความนิยมให้แก่ผู้ชมเป็นอย่างมากตั้งแต่ปี พ.ศ. 2535 จนกระทั่งปัจจุบัน แนวความคิดนี้ได้แพร่ขยายไปสู่รายการบันเทิงอื่น ๆ ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) อีกหลายรายการ จะเห็นได้จากหลายๆ รายการของเวิร์คพอยท์ที่มีนักแสดงประจำแก๊งสามช่าเป็นพิธีกรหรือแสดงในรายการด้วย เช่น ระเบิดเถิดเทิง, เวทีทอง, ตลก 6 ฉาก, ชัยบดินทร์โชว์, ชิงช้าสวรรค์ เป็นต้น
สมาชิก > สมาชิกปัจจุบัน

เพ็ชรทาย วงษ์คำเหลา (ชื่อในวงการ: หม่ำ จ๊กมก)
พงษ์ศักดิ์ พงษ์สุวรรณ (ชื่อในวงการ: เท่ง เถิดเทิง)
ชูศักดิ์ เอี่ยมสุข (ชื่อในวงการ: โหน่ง ชะชะช่า)
บุญญาวัลย์ พงษ์สุวรรณ (ชื่อในวงการ: ส้มเช้ง สามช่า)
ภาณุพันธ์ ครุฑโต (ชื่อในวงการ: พัน พลุแตก)
สมาชิก > อดีตสมาชิก

เฉลิม ทวีบท (ชื่อในวงการ: เอ็ดดี้ ผีน่ารัก)
วันชาติ พึ่งฉ่ำ (ชื่อในวงการ: หนู เชิญยิ้ม, หนู คลองเตย)
ศิวดล จันทเสวี (ชื่อในวงการ: ท๊อฟฟี่ หกฉาก, ท็อฟฟี่ 3.50)
สุดารัตน์ บุตรพรม (ชื่อในวงการ: ตุ๊กกี้ สามช่า, ตุ๊กกี้ ชิงร้อยฯ)
ผลงาน > ซิตคอม

| ซิตคอมที่แสดงร่วมกัน> พ.ศ. | ซิตคอมที่แสดงร่วมกัน> ชื่อรายการ / ซิตคอม | ซิตคอมที่แสดงร่วมกัน> ออกอากาศ | ซิตคอมที่แสดงร่วมกัน> สมาชิกที่แสดง | ซิตคอมที่แสดงร่วมกัน> บทบาทที่แสดง |
| --- | --- | --- | --- | --- |
| 2539 | ฮากลางแดด | ช่อง 5 | หม่ำ เท่ง | - |
| 2539 - 2552 | ระเบิดเถิดเทิง | ช่อง 5 | หนู หม่ำ เท่ง โหน่ง พัน ส้มเช้ง | สะอาด ณ แมนยู เจ๊หม่ำ เท่ง โหน่ง ดาบพัน (จ่าพัน) แก้ว |
| 2546 - 2550 | โคกคูนตระกูลไข่ | ช่อง 3 ช่อง 5 | หม่ำ เท่ง โหน่ง ส้มเช้ง | คำดี โคกคูน / จ่อย เสธ.ชาคริต หอยโข่ง โคกคูน โสภิตภิตา มูลสนดอน |
| 2550 - 2551 | รักต้องซ่อม | ช่อง 5 | เท่ง | สุดเขต |
| 2550 - 2551 2552 - 2565 | ตลก 6 ฉาก | ช่อง 5 ช่องเวิร์คพอยท์ | โหน่ง ตุ๊กกี้ พัน  ท๊อฟฟี่ | บอส / โจรอ้วน พรพรรณ / เจ๊หมึก / ครูเพ็ญศรี ท่านประธาน / เฮียพัน / พัน พลุแตก ณวัฒน์ |
| 2561 - 2564 | ระเบิดเถิดเทิง ซอยข้าใครอย่าแตะ | ช่องเวิร์คพอยท์ | เท่ง โหน่ง ส้มเช้ง พัน | เท่ง โหน่ง แก้ว ดาบพัน (จ่าพัน) |
| 2562 - ปัจจุบัน | หกฉากครับจารย์ | ช่องเวิร์คพอยท์ | ตุ๊กกี้ เท่ง โหน่ง | ครูเพ็ญศรี ครูฝึก รด. ผอ.คนใหม่ / พนักงานร้านเครื่องกรองน้ำ / ครูอ๋า |
| 2565 - ปัจจุบัน | โอมเพี้ยงอาจารย์คง | ช่องเวิร์คพอยท์ | เท่ง โหน่ง | อาจารย์คง อาจารย์โป่ง / โป่ง (ตอนความจำเสื่อม) |
ผลงาน > ภาพยนตร์

| ภาพยนตร์ที่แสดงร่วมกัน> พ.ศ. | ภาพยนตร์ที่แสดงร่วมกัน> ชื่อภาพยนตร์ | ภาพยนตร์ที่แสดงร่วมกัน> สมาชิกที่แสดงนำ | ภาพยนตร์ที่แสดงร่วมกัน> สมาชิกที่แสดงสมทบ | ภาพยนตร์ที่แสดงร่วมกัน> สมาชิกที่มาแสดงรับเชิญ | ภาพยนตร์ที่แสดงร่วมกัน> หมายเหตุ |
| --- | --- | --- | --- | --- | --- |
| 2544 | มือปืน โลก/พระ/จัน | หม่ำ เท่ง | - | - |  |
| 2545 | ผีหัวขาด | - | - | โหน่ง หนู |  |
| 2547 | บอดี้การ์ดหน้าเหลี่ยม | หม่ำ | โหน่ง | หนู |  |
| 2547 | สายล่อฟ้า | โหน่ง | หม่ำ | - |  |
| 2547 | ฟอร์มาลีนแมน รักเธอเท่าฟ้า | - | โหน่ง ส้มเช้ง | - |  |
| 2548 | หลวงพี่เท่ง | เท่ง | - | หม่ำ |  |
| 2548 | แหยม ยโสธร | หม่ำ | - | ตุ๊กกี้ |  |
| 2548 | เสือภูเขา | - | โหน่ง | หนู | เป็นเรื่องสุดท้ายที่ หนู คลองเตย แสดง และเสียชีวิตก่อนวันที่ฉายภาพยนตร์ (ภาพยนตร์ฉายวันที่ 1 ธันวาคม 2548 ส่วนหนู คลองเตย เสียชีวิตวันที่ 29 มกราคม 2548) |
| 2549 | ไฉไล | ส้มเช้ง | - | หม่ำ |  |
| 2549 | โหน่ง เท่ง นักเลงภูเขาทอง | เท่ง โหน่ง | ตุ๊กกี้ | หม่ำ |  |
| 2550 | บอดี้การ์ดหน้าเหลี่ยม 2 | หม่ำ | - | เท่ง โหน่ง ตุ๊กกี้ |  |
| 2550 | เท่ง โหน่ง คนมาหาเฮีย | เท่ง โหน่ง | ตุ๊กกี้ | หม่ำ |  |
| 2551 | หม่ำเดียว หัวเหลี่ยม หัวแหลม | หม่ำ | โหน่ง | พัน |  |
| 2551 | ว้อ หมาบ้ามหาสนุก | - | ตุ๊กกี้ | หม่ำ โหน่ง |  |
| 2552 | แหยม ยโสธร 2 | หม่ำ | - | ตุ๊กกี้ |  |
| 2553 | ตุ๊กกี้ เจ้าหญิงขายกบ | ตุ๊กกี้ | เท่ง โหน่ง | พัน ท็อฟฟี่ |  |
| 2553 | กะปิ ลิงจ๋อไม่หลอกจ้าว | - | ตุ๊กกี้ | หม่ำ |  |
| 2554 | เท่ง โหน่ง จีวรบิน | เท่ง โหน่ง | - | หม่ำ ส้มเช้ง พัน ตุ๊กกี้ ท็อฟฟี่ |  |
| 2554 | จั๊กกะแหล๋น | หม่ำ | - | เท่ง โหน่ง ตุ๊กกี้ |  |
| 2556 | แหยม ยโสธร 3 | หม่ำ | - | เท่ง |  |
| 2559 | อาม่า | หม่ำ | พัน | - |  |
| 2560 | โรงเรียนผี | - | หม่ำ เท่ง | - |  |
| 2566 | ทิดน้อย | เท่ง | - | โหน่ง |  |
| 2567 | หลวงพี่เท่ง Come Back | เท่ง | - | หม่ำ |  |
ผลงาน > คอนเสิร์ต

| คอนเสิร์ตที่แสดงร่วมกัน> พ.ศ. | คอนเสิร์ตที่แสดงร่วมกัน> ชื่อคอนเสิร์ต | คอนเสิร์ตที่แสดงร่วมกัน> ศิลปิน | คอนเสิร์ตที่แสดงร่วมกัน> สมาชิกที่ร่วมขึ้นคอนเสิร์ต | คอนเสิร์ตที่แสดงร่วมกัน> หมายเหตุ |
| --- | --- | --- | --- | --- |
| 2551 | บาวเบญจเพส | คาราบาว | หม่ำ เท่ง โหน่ง | เป็นศิลปินรับเชิญ ได้ร่วมร้องเพลง สุรชัย 3 ช่า กับ แอ๊ด คาราบาว และได้ขึ้นไปเล่นตลกบนเวทีในช่วงพักการแสดงของวงคาราบาว |
| 2552 | หม่ำ ON STAGE : ตอน หม่ำมองเครื่องบิน | หม่ำ | เท่ง โหน่ง ส้มเช้ง ตุ๊กกี้ พัน | เป็นคอนเสิร์ตของ หม่ำ จ๊กมก และร่วมแสดงในช่วงละคร 3 ช่า ตอน ล่าหักเหลี่ยม... หักแล้ว หักอีก ซึ่งเป็นละครตอนพิเศษที่มีเฉพาะในคอนเสิร์ต |
| 2557 | แก๊งสามช่า CARNIWOW | แก๊งสามช่า | หม่ำ เท่ง โหน่ง ส้มเช้ง ตุ๊กกี้ พัน | เป็นคอนเสิร์ตของแก๊งสามช่าตลอดปี 2557 |
| 2558 | เทศกาลเบิกบานใจ ตอน KBank แก๊ง 3 ช่าคาราบาว | คาราบาว แก๊งสามช่า | หม่ำ เท่ง โหน่ง ส้มเช้ง ตุ๊กกี้ พัน | เป็นการทัวร์คอนเสิร์ตของแก๊งสามช่าและวงคาราบาวตลอดปี 2558 และมีการแต่งเพลงขึ้นมาใหม่ 1 เพลง ชื่อว่า หลานสามช่าน้าคาราบาว ร้องโดย เท่ง , โหน่ง และ แอ๊ด คาราบาว |
บริษัทของแก๊งสามช่าในนามผู้บริหาร

บริษัท บั้งไฟ ฟิล์ม จำกัด
บริษัท บั้งไฟ สตูดิโอ จำกัด
บริษัท ยุ้งข้าวเรคคอร์ด จำกัด
บริษัทเครือบั้งไฟฯ ของ หม่ำ จ๊กมก มีบริษัทลูกทั้งหมด 24 บริษัท และบริษัทในเครือ 3 บริษัท (รวมถึงบริษัทในเครือเวิร์คพอยท์ที่หม่ำได้รับตำแหน่งให้เป็นผู้บริหาร)
แหล่งข้อมูลอื่น

website fanclub แก็งค์สามช่า
"หม่ำ" บอก "แก๊ง 3 ช่า" ไม่มีสิทธิ์เป็น "เด่น-เด๋อ-เทพ"
สงสัยจะวงแตก"หม่ำ" ไปแน่ "โหน่ง-เท่ง" อึดอัดเสียเปรียบ "เวิร์คพ้อยท์" เก็บถาวร 2009-02-21 ที่ เวย์แบ็กแมชชีน จาก สยามดารา
| ด ค กชิงร้อยชิงล้าน |
| --- | --- |
ชื่อรายการ:  ชิงร้อยชิงล้าน  ท็อปซีเคร็ท / ครั้งหนึ่งในชีวิต  ซูเปอร์เกม  ชะชะช่า  ทเวนตี้ เซ็นจูรี่ ตั๊ก  ซันไชน์เดย์  ว้าวว้าวว้าว  ชิงร้อย เดอะสตอรี่ รายชื่อตอน 
พิธีกร:  ศิวัฒน์ โชติชัยชรินทร์  ปัญญา นิรันดร์กุล  มยุรา เศวตศิลา  วรัทยา นิลคูหา 
นักแสดงประจำรายการ:  แก๊งสามช่า หม่ำ จ๊กมก  เท่ง เถิดเทิง  โหน่ง ชะชะช่า  ส้มเช้ง สามช่า  ตุ๊กกี้ ชิงร้อยชิงล้าน  พัน พลุแตก  แจ๊ส สปุกนิก  นาย มงคล  บอล เชิญยิ้ม  เอ็ดดี้ ผีน่ารัก  ศิวดล จันทเสวี 
รายการย่อย:  ชิงร้อยชิงล้าน ชะชะช่า ฮามหัศจรรย์วันหยุด / มหัศจรรย์วันหยุด  ชิงร้อยชิงล้าน ฮา Holiday  20 ปี แก๊ง 3 ช่า 
ดูเพิ่ม:  เวิร์คพอยท์ เอ็นเทอร์เทนเมนท์ ช่องเวิร์คพอยท์ 
| ด ค กแก๊งสามช่า |
| --- | --- |
สมาชิกปัจจุบัน:  หม่ำ จ๊กมก  เท่ง เถิดเทิง  โหน่ง ชะชะช่า  ส้มเช้ง สามช่า  พัน พลุแตก 
สมาชิกในอดีต:  หนู คลองเตย  ท็อฟฟี่ สามบาทห้าสิบ  ตุ๊กกี้ ชิงร้อยชิงล้าน
เฮ็ลมูท คาร์ล แบร์นฮาร์ท ฟ็อน ม็อลท์เคอ

| กราฟ เฮ็ลมูท ฟ็อน ม็อลท์เคอ |
| --- | --- |


หัวหน้าคณะเสนาธิการใหญ่จักรวรรดิเยอรมัน
ดำรงตำแหน่ง 18 มกราคม ค.ศ. 1871 – 10 สิงหาคม ค.ศ. 1888
กษัตริย์:   จักรพรรดิวิลเฮ็ล์มที่ 1  จักรพรรดิฟรีดริชที่ 3  จักรพรรดิวิลเฮ็ล์มที่ 2 
หัวหน้ารัฐบาล: อ็อทโท ฟ็อน บิสมาร์ค
ก่อนหน้า: ไม่มี (สถาปนาตำแหน่ง)
ถัดไป: อัลเฟรท ฟ็อน วัลเดอร์เซ
 
ข้อมูลส่วนบุคคล
เกิด: 26 ตุลาคม ค.ศ. 1800(1800-10-26) พาร์ชิม, เมคเลินบวร์ค-ชเวรีน, จักรวรรดิโรมันอันศักดิ์สิทธิ์
เสียชีวิต: 24 เมษายน ค.ศ. 1891(1891-04-24) (90 ปี) เบอร์ลิน, ราชอาณาจักรปรัสเซีย, จักรวรรดิเยอรมัน
ยศที่ได้รับการแต่งตั้ง
รับใช้:  เดนมาร์ก–นอร์เวย์  ปรัสเซีย  เยอรมนี
สังกัด: กองทัพปรัสเซีย กองทัพจักรวรรดิเยอรมัน
ประจำการ: ค.ศ. 1819–1888
ยศ: จอมพล
ผ่านศึก: สงครามชเลสวิชครั้งที่สอง สงครามออสเตรีย-ปรัสเซีย สงครามฝรั่งเศส-ปรัสเซีย

เฮ็ลมูท คาร์ล แบร์นฮาร์ท ฟ็อน ม็อลท์เคอ (เยอรมัน: Helmuth Karl Bernhard von Moltke) เป็นจอมพลเยอรมันและเป็นเสนาธิการกองทัพปรัสเซียเป็นเวลากว่า 30 ปีในสามรัชกาลของกษัตริย์ปรัสเซีย เขาเป็นผู้ริเริ่มใช้การบังคับบัญชาสมัยใหม่ในการทัพ เขาได้รับการยกย่องเป็น "ผู้วางระเบียบกองทัพและอัจฉริยะแห่งยุทธวิธี" รวมอยู่ในตัวคนเดียว เขามักถูกเรียกว่า "ม็อลท์เคอแก่" (Moltke der Ältere) เพื่อไม่ให้สับสนกับเฮ็ลมูท โยฮันเนิส ลูทวิช ฟ็อน ม็อลท์เคอ นายพลเยอรมันอีกคนที่มีศักดิ์เป็นหลานลุงซึ่งถูกเรียกว่า "ม็อลท์เคอหนุ่ม" (Moltke der Jüngere)
ม็อลท์เคอเริ่มดำรงตำแหน่งเสนาธิการกองทัพปรัสเซียเมื่อปี 1857 เขาได้นำชัยชนะมาแก่กองทัพปรัสเซียมาในสงครามสำคัญสามครั้ง คือ สงครามชเลสวิชครั้งที่สอง (ค.ศ. 1864), สงครามออสเตรีย-ปรัสเซีย (ค.ศ. 1866) และสงครามฝรั่งเศส-ปรัสเซีย (ค.ศ. 1870) ชัยชนะดังกล่าวทำให้ปรัสเซียสามารถรวมชาติเยอรมันเป็นหนึ่งเดียว นำไปสู่การสถาปนาจักรวรรดิเยอรมันขึ้นในปี 1871 ในยุคจักรวรรดิเยอรมนี้ เขาได้รับยศเป็นจอมพล และชื่อตำแหน่งเสนาธิการกองทัพปรัสเซียถูกเปลี่ยนเป็น "คณะเสนาธิการใหญ่" (Großer Generalstab) แห่งกองทัพจักรวรรดิเยอรมัน และยังได้เป็นสมาชิกไรชส์ทาคแห่งจักรวรรดิเยอรมัน
เขาเกษียณอายุในวันที่ 9 สิงหาคม 1888 และในวันคล้ายวันเกิดครบรอบ 90 ปีของเขาในปี 1890 ได้รับการประกาศให้เป็นวันหยุดราชการของชาติ จอมพลม็อลท์เคอถึงแก่อนิจกรรมเมื่อวันที่ 24 เมษายน 1891 ที่บ้านพักในกรุงเบอร์ลิน จักรพรรดิวิลเฮ็ล์มที่ 2 ทรงจัดรัฐพิธีศพให้เป็นเกียรติยศ
เกียรติยศ > เครื่องอิสริยาภรณ์ปรัสเซีย

พัวร์เลอเมรีท ชั้นมหากางเขนพร้อมมงกุฎประดับเพชร
เครื่องราชอิสริยาภรณ์อินทรีดำ ชั้นอัศวินประดับใบโอ๊กคาดดาบ
เครื่องราชอิสริยาภรณ์มหามงกุฎ ชั้นหนึ่งคาดดาบ ลงยาดวงตราอินทรีแดง
มหากางเขนแห่งกางเขนเหล็ก
เกียรติยศ > ยศทหารปรัสเซีย

มีนาคม 1822 : ร้อยตรี (Sekondeleutnant)
มีนาคม 1833 : ร้อยโท (Premierleutnant)
มีนาคม 1835 : ร้อยเอก (Hauptman)
เมษายน 1842 : พันตรี (Major)
กันยายน 1850 : พันโท (Oberstleutnant)
ธันวาคม 1851 : พันเอก (Oberst)
สิงหาคม 1856 : พลตรี (Generalmajor)
พฤษภาคม 1859 : พลโท (Generalleutnant)
มิถุนายน 1866 : พลเอกทหารราบ (General der Infanterie)
มิถุนายน 1871 : จอมพล (Generalfeldmarschall)
เกียรติยศ > ยศขุนนาง

ตุลาคม 1870 : กราฟแห่งม็อลท์เคอ (Graf von Moltke)
ไฮนทซ์ กูเดรีอัน

| ไฮนทซ์ วิลเฮ็ล์ม กูเดรีอัน |
| --- | --- |
กูเดรีอันที่แนวรบด้านตะวันออก เดือนกรกฎาคม 1941
ชื่อเล่น: ไฮนทซ์จอมพุ่ง
เกิด: 17 มิถุนายน ค.ศ. 1888(1888-06-17) คุล์ม ราชอาณาจักรปรัสเซีย จักรวรรดิเยอรมัน (ปัจจุบันอยู่ในโปแลนด์)
เสียชีวิต: 14 พฤษภาคม ค.ศ. 1954(1954-05-14) (65 ปี) ชวังเกา รัฐบาวาเรีย เยอรมนีตะวันตก
รับใช้:  เยอรมนี (ถึง 1918)  เยอรมนี (ถึง 1933)  ไรช์เยอรมัน
ประจำการ: 1907 – 1945
ชั้นยศ:  พลเอกอาวุโส (Generaloberst)
การยุทธ์:  สงครามโลกครั้งที่หนึ่ง  สงครามโลกครั้งที่สอง การบุกครองโปแลนด์  ยุทธการที่ฝรั่งเศส  ปฏิบัติการบาร์บาร็อสซา 
บำเหน็จ: กางเขนเหล็กกางเขนอัศวินประดับด้วยใบโอ๊ก
ลายมือชื่อ: 
ไฮนทซ์ วิลเฮ็ล์ม กูเดรีอัน (เยอรมัน: Heinz Wilhelm Guderian) เป็นนายพลชาวเยอรมันในช่วงสงครามโลกครั้งที่สอง ซึ่งภายหลังสงคราม ได้กลายเป็นนักบันทึกที่ประสบความสำเร็จ แต่ก่อนเป็นผู้บุกเบิกและสนับสนุนการโจมตีแบบ "สงครามสายฟ้าแลบ"(บลิทซ์ครีค) เขามีบทบาทที่สำคัญในการพัฒนาแนวคิดกองพลยานเกราะ ในปี 1936 เขาได้กลายเป็นผู้ตรวจการกองกำลังยานยนต์
ในช่วงเริ่มต้นของสงครามโลกครั้งที่สอง กูเดรีอันได้นำกองพลน้อยยานเกราะในการบุกครองโปแลนด์ ในช่วงการบุกครองฝรั่งเศส เขาได้บัญชาการหน่วยยานเกราะที่เข้าโจมตีผ่านป่าอาร์แดนและเอาชนะการป้องกันของฝ่ายสัมพันธมิตรที่ยุทธการเซอด็อง เขาได้นำกองทัพยานเกราะที่สอง ในช่วงปฏิบัติการบาร์บาร็อสซา การบุกครองสหภาพโซเวียต การทัพได้ยุติลงด้วยความล้มเหลว ภายหลังจากเยอรมันได้ทำการรุกด้วยปฏิบัติการไต้ฝุ่นได้ล้มเหลวในการเข้ายึดกรุงมอสโก ซึ่งหลังจากนั้นกูเดรีอันได้ถูกปลดออก
ในช่วงต้นปี 1943 อดอล์ฟ ฮิตเลอร์ได้แต่งตั้งกูเดรีอันให้ดำรงตำแหน่งนายพลผู้ตรวจการของกองกำลังยานเกราะที่เพิ่งสร้างขึ้นมาใหม่ ในบทบาทนี้ เขาได้รับผิดชอบอย่างกว้างขวางในการสร้างและฝึกกองกำลังยานเกราะใหม่ แต่ประสบความสำเร็จที่ค่อนข้างจำกัด เนื่องจากเศรษฐกิจสงครามของเยอรมนีที่เลวร้ายลง กูเดรีอันได้รับการแต่งตั้งเป็นรักษาการเสนาธิการกองทัพบกประจำกองบัญชาการใหญ่กองทัพบกในทันที ภายหลังจากแผนลับ 20 กรกฎาคม ที่จะลอบสังหารฮิตเลอร์
กูเดรีอันถูกวางตัวโดยฮิตเลอร์ให้เป็นผู้รับผิดชอบ  "ศาลเกียรติยศ" ซึ่งเป็นแผนการเพื่อปลดนายทหารจากกองทัพ ซึ่งพวกเขาจะถูกนำตัวมาพิจารณาคดีใน "ศาลประชาชน" แทนที่ศาลทหาร และถูกประหารชีวิต เขาได้เป็นที่ปรึกษาส่วนตัวของฮิตเลอร์ในแนวรบด้านตะวันออกและมีความสัมพันธ์ใกล้ชิดกับระบอบนาซี กองกำลังของกูเดรีอันได้ดำเนินตามคำสั่งคอมมิสซาร์ที่เป็นอาชญากรรมในช่วงบาร์บาร็อสซา และเขามีส่วนเกี่ยวข้องกับคณะกรรมาธิการการโต้กลับในภายหลังจากการก่อการกำเริบในกรุงวอร์ซอในปี 1944
กูเดรีอันได้ยอมจำนนต่อกองกำลังสหรัฐ เมื่อวันที 10 พฤษภาคม 1945 และถูกคุมขังจนถึงปี 1948 เขาได้รับการปล่อยตัวโดยปราศจากการถูกตั้งข้อหาใด ๆ และเกษียณอายุเพื่อเขียนบันทึกความทรงจำของเขา ในชื่อเรื่องว่า ผู้นำยานเกราะ (Panzer Leader) หนังสืออัตชีวประวัติได้กลายเป็นหนังสือที่ขายดี ซึ่งได้มีการอ่านกันอย่างแพร่หลายจนถึงทุกวันนี้ งานเขียนของกูเดรีอันได้ส่งเสริมเรื่องปรัมปราหลายเรื่อง รวมทั้งเรื่อง "แวร์มัคท์บริสุทธิ์" ในอัตชีวประวัติของเขา กูเดรีอันได้แสดงให้เห็นว่า ตัวเองเป็นเพียงผู้ริเริ่มกองกำลังยานเกราะของเยอรมัน เขาได้เว้นการกล่าวถึงความสัมพันธ์ของเขากับฮิตเลอร์และระบอบนาซีหรืออาชญากรรมสงคราม กูเดรีอันได้เสียชีวิตในปี 1954 และศพถูกฝังในเมืองกอสลาร์
ประวัติ

ไฮนทซ์ วิลเฮ็ล์ม กูเดรีอัน เกิดที่เมืองคุล์ม ราชอาณาจักรปรัสเซีย จักรวรรดิเยอรมัน เขาเกิดในครอบครัวมีอันจะกิน เป็นบุตรของร้อยโท ฟรีดริช กูเดรีอัน (Friedrich Guderian) กับนางคลารา เคียร์ชฮ็อฟ (Clara Kirchhoff) ใน 1901 เขาเข้ารับการศึกษาที่โรงเรียนนายร้อยคาลส์รูเออ ก่อนที่จะย้ายมายังโรงเรียนนายร้อยโกรส-ลิชเทอร์เฟ็ลเดอ (Groß-Lichterfelde) ใกล้กับกรุงเบอร์ลิน